YONG บวก 9% เก็งงบไตรมาส 1 สดใส หลังจ่อรับรู้แบ็กล็อกปีนี้ 648 ล้านบาท
YONG บวก 9% เก็งงบไตรมาส 1/66 สดใส ขณะที่วางเป้าหมายรายได้ปีนี้เติบโต 15% หลังจ่อรับรู้แบ็กล็อก 648 ล้านบาท พร้อมเดินหน้าขยายกลยุทธ์การเติบโตทั้งจากกลุ่มลูกค้าปัจจุบัน และขยายฐานลูกค้าใหม่อย่างต่อเนื่อง
YONG บวก 9% เก็งงบไตรมาส 1/66 สดใส ขณะที่วางเป้าหมายรายได้ปีนี้เติบโต 15% หลังจ่อรับรู้แบ็กล็อก 648 ล้านบาท พร้อมเดินหน้าขยายกลยุทธ์การเติบโตทั้งจากกลุ่มลูกค้าปัจจุบัน
18 เม.ย. 2566

ผู้สื่อข่าวรายงานว่า วันนี้ (18 เม.ย. 66) ราคาหุ้น บริษัท ยงคอนกรีต จำกัด (มหาชน) หรือ YONG อยู่ที่ระดับ 3.50 บาท บวก 0.30 บาท หรือ 9.38% สูงสุดที่ระดับ 3.52 บาท ต่ำสุดที่ระดับ 3.20 บาท ด้วยมูลค่าการซื้อขาย 82.26 ล้านบาท

สำหรับราคาหุ้น YONG ปรับตัวขึ้นต่อเนื่อง ส่วนหนึ่งมีการประเมินว่านักลงทุนเข้าเก็งกำไรว่าผลประกอบการในไตรมาส 1/66 จะออกมาดี หลังจากในปัจจุบันบริษัทฯมี Backlog ที่จะรับรู้เป็นรายได้ในปีนี้อยู่ราว 648 ล้านบาท โดยบริษัทพร้อมเดินหน้าขยายกลยุทธ์การเติบโตทั้งจากกลุ่มลูกค้าปัจจุบัน และพร้อมขยายฐานลูกค้าใหม่อย่างต่อเนื่อง
นอกจากนี้ ว่าด้วยนายสรรเพชญ ศลิษฏ์อรรถกร กรรมการผู้จัดการ และนายปฏิเวธ ศลิษฏ์อรรถกร รองกรรมการผู้จัดการสายงานบัญชีและการเงิน YONG ร่วมนำเสนอข้อมูลบริษัทฯ ในกิจกรรมบริษัทจดทะเบียนพบผู้ลงทุน (Opportunity Day) ผ่านระบบออนไลน์ โดย YONG วางเป้าหมายรายได้ปีนี้เติบโต 15% จากแนวโน้มการฟื้นตัวของผู้พัฒนาอสังหาริมทรัพย์